Iosephus Mazzini
Iosephus Mazzini (Genuae die 22 Iunii 1805 natus; Pisis die 10 Martii 1872 mortuus) fuit patriae amans ac rerum novarum cupidus Italicus. Contra monarchiam et pro re publica libera in Italia pugnavit.

Vita 

Mazzini, rei familiaris copiis locuples, iuri Genuae studuit et anno 1827 iuris doctoris gradum adsecutus est. Post seditiones anno 1831 comprehensus est et exsul in Massiliam ire debuit, ubi praeclaram societatem politicam Iuvenem Italiam (Italiane La Giovane Italia) et diarium eiusdem nominis condidit. Anno 1834 novam societatem Iuvenem Europam fundavit. Documentum fraternitatis cum motu Iuvenis Germaniae subsignavit.

Post tumultus anno 1848 in Italia reversus, Mazzini Rem Publicam Romanam cum Aurelio Saffi ac Carolo Armellini duxit, sed postquam res publica profligata est, iterum die 3 Iunii 1849 patria effugere debuit et solum paulo ante mortem anno 1870 in Italia rediit. Interea una nova civitas Italica creata est, non res publica a Mazzini sperata sed monarchia a rege Victorio Emmanuele II antea a rege Sardiniae ducta.

Bibliographia 

 Pietro Galletto, Mazzini, nella vita e nella storia. 3 voll. Giovanni Battagin Editore, 2005
 Denis Mack Smith, Mazzini. Novo Portu: Yale University Press, 1994

Nexus externi 

 Domus Mazziniana Pisarum
 Societas Mazzini dicata
 Societas Mazzini dicata Genuae

Politici Italiae
Nati 1805
Mortui 1872
Francomurarii